Στέφανος Δάνδολος

Ο Στέφανος Δάνδολος (Αθήνα, 1970) είναι Έλληνας συγγραφέας και δημοσιογράφος.

 Βιογραφία 
Ο Δάνδολος γεννήθηκε στην Αθήνα. Το 1996 έγραψε το πρώτο του μυθιστόρημα, το Υπνοβάτες του Σεπτέμβρη, το οποίο εκδόθηκε από τις εκδόσεις Δελφίνι, και ακολούθησαν πολλά ακόμα, από τις Εκδόσεις Καστανιώτη, Πατάκη, και Ψυχογιός.

Διηγήματά του έχουν συμπεριληφθεί σε ανθολογίες και λογοτεχνικές επιθεωρήσεις του εξωτερικού. Το 2008 εκπροσώπησε την Ελλάδα στο Young Writers’ World Festival που πραγματοποιήθηκε στη Σεούλ.

Το 2009 τιμήθηκε με το Βραβείο Μπότση για το σύνολο του πεζογραφικού του έργου. Διετέλεσε διευθυντής της εφημερίδας Βραδυνή.

Το ιστορικό του μυθιστόρημα Ιστορία χωρίς όνομα, που έχει βραβευτεί τρεις φορές με το βραβείο Κοινού, διασκευάστηκε από τον θεατρικό σκηνοθέτη Κώστα Γάκη για να παρουσιαστεί τον Ιανουάριο 2020 στο Ίδρυμα Μιχάλης Κακογιάννης, με πρωταγωνιστές τον Τάσο Νούσια και την Μπέτυ Λιβανού. Η παράσταση τιμήθηκε με 4 θεατρικά βραβεία Θεσσαλονίκης. 

Το 2022, το βιβλίο του Φλόγα και Άνεμος, με θέμα τη ζωή της ηθοποιού Κυβέλης, και τον έρωτά της με τον πολιτικό Γεώργιο Παπανδρέου, μεταφέρθηκε στην τηλεόραση και προβλήθηκε στην ΕΡΤ . Την Κυβέλη Αδριανού υποδύθηκε η Καρυοφυλλιά Καραμπέτη, και στο cast εμφανίστηκαν πολλοί γνωστοί ηθοποιοί, ανάμεσα τους η Πέγκυ Τρικαλιώτη, ο Άρης Λεμπεσοπουλος, ο Αναστάσης Ροϊλος, η Κόρα Καρβούνη, ο Αργύρης Πανταζαρας κ.α.   

Επίσης το 2020 ο Στέφανος Δάνδολος έγραψε τον θεατρικό μονόλογο με τίτλο «Βράδυ Τρίτης στην άκρη του κόσμου» τον οποίο ερμήνευσε η Κατερίνα Διδασκάλου στο Δημοτικό Θέατρο Πειραιά». 

Το 2024 ο Στέφανος Δάνδολος δημοσίευσε το μυθιστόρημα «Τα Αηδόνια της Σιωπής» (εκδόσεις Ψυχογιός), με θέμα τα Δεκεμβριανά, και το ταξίδι ενός ηλικιωμένου μέσα στη φλεγόμενη Αθήνα.   

 Έργα 
+ΈργαΈτος έκδοσηςΕκδόσειςΟ Περίγελος των Αγίων1999ΠατάκηΑγάπη σε δύο σταγόνες όνειρο1999ΠατάκηΥπνοβάτες του Σεπτέμβρη2001 (β' εκδ.)ΠατάκηΚαι φόρεσαν χειροπέδες στα πουλιά2001ΠατάκηΝάρκισσοι και κανίβαλοι 2002ΚαστανιώτηΝέρων2004ΚαστανιώτηΤο αγόρι στην αποβάθρα2007ΚαστανιώτηΟ τελευταίος κύκνος2009ΚαστανιώτηΗ χορεύτρια του διαβόλου2013ΨυχογιόςΙστορία χωρίς όνομα2017ΨυχογιόςΤα αηδόνια της σιωπής2024Ψυχογιός
+Συμμετοχή σε συλλογικά έργαΈργαΈτος έκδοσηςΕκδόσειςΥπόγειες ιστορίες2008Athens VoiceΗ εντεκάδα2010Μπαρτζουλιάνος Ι. ΗλίαςΈρως 132011 & 2012ΨυχογιόςΤέλος καλό, όλα καλά2012Καστανιώτη

 Παραπομπές 

Κατηγορία:Έλληνες συγγραφείς του 20ού αιώνα
Κατηγορία:Έλληνες δημοσιογράφοι του 20ού αιώνα